CELEX: 62020TN0628
Language: et
Date: 2020-10-16 00:00:00
Title: Kohtuasi T-628/20: 16. oktoobril 2020 esitatud hagi – Ryanair versus komisjon

30.11.2020   
            
            
               ET
            
            
               Euroopa Liidu Teataja
            
            
               C 414/47
            
         
      16. oktoobril 2020 esitatud hagi – Ryanair versus komisjon
      (Kohtuasi T-628/20)
      (2020/C 414/69)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid F. Laprévote, E. Vahida, V. Blanc, I. Metaxas-Maranghidis ja S. Rating)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 31. juuli 2020. aasta otsus (EL) riigiabi asjas SA. 57659 – Hispaania – Recapitalisation fund (1) ja
               
            
                  —
               
               
                  mõista kohtukulud välja Euroopa Komisjonilt.
               
            Ühtlasi palus hageja lahendada kohtuasi Euroopa Kohtu põhikirja artiklis 23a ette nähtud kiirendatud menetluses.
      
         Väited ja peamised argumendid
      
      Hagi põhjenduseks esitab hageja viis väidet.
      
                  —
               
               
                  Esimene väide, et Euroopa Komisjon rikkus ELTL erisätteid ja liidu õiguse üldpõhimõtteid seoses diskrimineerimiskeeluga, teenuste osutamise vabadusega ja asutamisvabadusega, millele tugineb lennutranspordi liberaliseerimine Euroopa Liidus alates 1980. aastate lõpust. Lennutranspordi turu liberaliseerimine Euroopa Liidus võimaldas kasvada tõeliselt üleeuroopalistel odavlennufirmadel. Andes Hispaaniale loa suunata abi Hispaanias asutatud ettevõtjatele, jättis Euroopa Komisjon tähelepanuta COVID-19 kriisi põhjustatud kahju üleeuroopalistele lennuettevõtjatele ning nende rolli Hispaania lennuühendustes. ELTL artikli 107 lõike 3 punktis b on ette nähtud erand riigiabi andmise keelust ELTL artikli 107 lõike 1 alusel, kuid seal ei ole sätestatud erandit muudest ELTL reeglitest ja põhimõtetest.
               
            
                  —
               
               
                  Teine väide, et Euroopa Komisjon kohaldas vääralt ELTL artikli 107 lõike 3 punkti b, rikkudes kohustust tasakaalustada abi soodsat ja ebasoodsat mõju kaubandustingimustele ja moonutamata konkurentsi hoidmisele (nn tasakaalustatuse kriteerium).
               
            
                  —
               
               
                  Kolmas väide, et Euroopa Komisjoni jättis ennast ilma kaalutlusõigusest riigiabi hindamisel ja ta rikkus õigusnormi, lubades Hispaanial teostada kaalutlusõigust abikava alusel abi saajate valikul.
               
            
                  —
               
               
                  Neljas väide, et hoolimata tõsistest raskustest jättis Euroopa Komisjon algatamata ametliku uurimismenetluse ja rikkus hageja menetlusõigusi.
               
            
                  —
               
               
                  Viies väide, et otsusega rikkus komisjon oma põhjendamiskohustust.
               
            
         (1)  ELT 2020, C 269, lk 8.